**נורברט רוז'ה** (בהונגרית: **Rózsa Norbert**; נולד ב-9 בפברואר 1972) הוא שחיין עבר הונגרי. אלוף אולימפי במשחה ל-200 מטר חזה (אטלנטה 1996), אלוף עולם פעמיים ברציפות (פרת' 1991 ורומא 1994), אלוף אירופה (אתונה 1991) ושיאן עולם במשחה ל-100 מטר חזה.

ביוגרפיה
--------

נורברט רוז'ה נולד בדומבובר. הוא החל להשתתף בתחרויות שחייה כבר בהיותו בגיל 7, תחת הדרכתה של אנדריאה קשקס כ-6 שנים. בגיל 17 הצטרף לנבחרת הלאומית של הונגריה.

### שיאן ואלוף עולם

באליפות העולם בשחייה שנערכה בפרת', אוסטרליה בשנת 1991 זכה רוז'ה בשתי מדליות. במשחה ל-100 מטר חזה הוא השווה את השיא העולמי של אדריאן מורהאוז מבריטניה בשלב המוקדמות (1:01.49 דקות) ואחר כך בשלב הגמר זכה במדליית זהב ב**שיא עולם חדש** בתוצאה של 1:01.45 דקות, לפני מורהאוז 1:01.58 דקות) וג'אני מינרביני מאיטליה (1:01.74 דקות). במשחה ל-200 מטר חזה הוא זכה במדליית כסף בתוצאה של 2:12.03 דקות, אחרי מייק ברוומן מארצות הברית שקבע שיא עולם חדש (2:11.23 דקות) ולפני ניק גילינגהם מבריטניה (2:13.12 דקות),

### אלוף אירופה

באליפות אירופה בשחייה שנערכה באתונה בשנת 1991 זכה רוז'ה ב-3 מדליות. מדליית זהב ב-100 מטר חזה בתוצאה של 1:01.49 דקות, לפני גילינגהם (1:01.89 דקות) ומינרביני (1:02.41 דקות) בשלב המוקדמות הוא קבע **שיא עולם חדש** (1:01.29 דקות), מדליית כסף במשחה ל-200 מטר חזה בתוצאה של 2:12.58 דקות, שלוש מאיות השנייה אחרי גילינגהם (2:12.55 דקות) ולפני סרג'יו לופז מספרד (2:13.40 דקות) ומדליית ארד במשחה שליחים 4x100 מטר מעורב בתוצאה של 3:42.35 דקות, אחרי המנצחים מברית המועצות (3:39.68 דקות) וצרפת (3:42.15 דקות). 

באולימפיאדת ברצלונה (1992) זכה רוז'ה בשתי מדליות כסף. במשחה ל-100 מטר חזה בתוצאה של 1:01.68 דקות, אחרי נלסון דיבל מארצות הברית (1:01.50 דקות) ולפני פיל רוג'רס מאוסטרליה (1:01.76 דקות). במשחה ל-200 מטר חזה בתוצאה של 2:11.23 דקות, אחרי ברוומן שקבע שיא עולם חדש (2:10.16 דקות) ולפני גילינגהם (2:11.29 דקות). נוסף לכך, הוא וחבריו לנבחרת סיימו במקום השישי במשחה שליחים 4x100 מטר מעורב בתוצאה של 3:42.03 דקות, הרביעייה המנצחת הייתה זו של האמריקאים שהשוותה את שיא העולם שנקבע באולימפיאדה הקודמת על ידי רביעייה אמריקאית אחרת, בתוצאה של 3:36.93 דקות.

רוז'ה עזב את הונגריה לאוסטרליה על מנת להתאמן במרכז הספורט האוסטרלי למשך כשנה, לאחר שגיורגי זמפלני, נותן החסות שלו, ניתפס על ידי האינטרפול בחשד למעילה ונעלם לאחר מכן. לאחר מכן, הוא חזר להונגריה להתאמן אצל המאמן הנודע תמאש סצ'י. הוא החמיץ את אליפות אירופה בשחייה שנערכה בשפילד, בשנת 1993.

### פעמיים אלוף עולם

באליפות העולם בשחייה שנערכה ברומא, איטליה 1994, זכה רוז'ה בשלוש מדליות, שתי מדליות זהב במשחים האישיים ואחת מארד. במשחה ל-100 מטר חזה בתוצאה של 1:01.24 דקות, לפני בן ארצו שיאן העולם קארוי גיוטלר (1:01.44 דקות) ופרד דבורגרייב מבלגיה (1:01.79 דקות). במשחה ל-200 מטר חזה בתוצאה של 2:12.81 דקות, לפני אריק וונדרליך מארצות הברית (2:12.87 דקות) ובן ארצו גיוטלר (2:14.12 דקות). במשחה שליחים הוא וחבריו לנבחרת זכו במדליית ארד במשחה ל-4x100 מטר מעורב בתצאה של 3:39.47 דקות, אחרי הרביעייה המנצחת מארצות הברית (3:37.74 דקות) ורוסיה (3:38.28 דקות).

באליפות אירופה בשחייה שנערכה בווינה, אוסטריה בשנת 1995 סיים רוז'ה פעמיים במקום הרביעי. במשחה ל-100 מטר חזה בתוצאה של 1:01.92 דקות, המנצח היה דבורגרייב (1:01.12 דקות) ובמשחה ל-200 מטר חזה בתוצאה של 2:14.01 דקות, המנצח היה אנדריי קורנייב מרוסיה (2:12.62 דקות).

### מדליית זהב אולימפית

באולימפיאדת אטלנטה (1996) זכה רוז'ה במדליית זהב במשחה ל-200 מטר חזה בתוצאה של 2:12.49 דקות, לפני גיוטלר (2:13.03 דקות). במשחה ל-100 מטר חזה הוא קבע תוצאה של 1:02.72 דקות, שדירגה אותו במקום ה-16, בגמר ב' בלבד ולכן נמחק מגמר ב'. בסופו של דבר סיים במקום ה-17 הכללי, המאכזב.

באליפות העולם בשחייה שנערכה בפרת' 1998 זכה רוז'ה בשתי מדליות ארד. מדליית ארד במשחה ל-200 מטר חזה בתוצאה של 2:13.59 דקות אחרי המנצחים קורט גרוט מארצות הברית (2:13.40 דקות) וג'יין כריסטוף סרנין מצרפת (2:13.42 דקות). מדליית ארד במשחה שליחים 4x100 מטר מעורב בתוצאה של 3:39.53 דקות, אחרי המנצחים מאוסטרליה (3:37.98 דקות) וארצות הברית (3:38.56 דקות).

באולימפיאדת סידני (2000) סיים רוז'ה במקום ה-13 הכללי במשחה ל-200 מטר חזה בתוצאה של 2:14.67 דקות, בשלב חצי הגמר. במוקדמות הוא דורג במקום ה-11 בתוצאה של 2:15.27 דקות.

בשנת 2006 רוז'ה אושפז לאחר ניסיון התאבדות.

תארים והישגים
-------------

* רוז'ה שיפר את השיא העולמי במשחה ל-100 מטר חזה 3 פעמים.
* רוז'ה זכה בתואר ספורטאי השנה בהונגריה בשנת 1994.

* בשנת 2005 זכה רוז'ה להכלל בהיכל התהילה הבינלאומי של השחייה.

ראו גם
------

| עיינו גם בפורטל: |
| --- |
|  | **פורטל שחייה** |

* התפתחות שיא העולם במשחה ל-100 מטר חזה

קישורים חיצוניים
----------------

ויקישיתוף מדיה וקבצים בנושא **נורברט רוז'ה** בוויקישיתוף

* נורברט רוז'ה, באתר olympedia.org
* נורברט רוז'ה, באתר Swimrankings

הערות שוליים
------------

1. ↑  Norbert Rosza (HUN) - Honor Swimmer, באתר International Swimming Hall of Fame

|  אלופים אולימפיים - משחה ל-200 מטר חזה (גברים) |
| --- |
| 

|  |
| --- |
| 1908: פרדריק הולמן בריטניהבריטניה • 1912: ולטר בתה גרמניהגרמניה • 1920: הוקאן מאלמרוט שוודיהשוודיה • 1924: רוברט סקלטון ארצות הבריתארצות הברית • 1928: יושיוקי צורוטה יפןיפן • 1932: יושיוקי צורוטה יפןיפן • 1936: טצואו המורו יפןיפן • 1948: ג'ו ורדור ארצות הבריתארצות הברית • 1952: ג'ון דייוויס אוסטרליהאוסטרליה • 1956: מאסארו פורוקאווה יפןיפן • 1960: ויליאם מוליקן ארצות הבריתארצות הברית • 1964: איאן או'בריאן אוסטרליהאוסטרליה • 1968: פליפה מוניוס מקסיקומקסיקו • 1972: ג'ון הנקן ארצות הבריתארצות הברית • 1976: דייוויד וילקי בריטניהבריטניה • 1980: רוברטאס זולפה ברית המועצותברית המועצות • 1984: ויקטור דייוויס קנדהקנדה • 1988: יוז'ף סאבו הונגריההונגריה • 1992: מייק בארומן ארצות הבריתארצות הברית • 1996: נורברט רוז'ה הונגריההונגריה • 2000: דומניקו פיורבנטי איטליהאיטליה • 2004: קוסוקה קיטאג'ימה יפןיפן • 2008: קוסוקה קיטאג'ימה יפןיפן • 2012: דניאל גיורטה הונגריההונגריה • 2016: דמיטרי בלנדין קזחסטןקזחסטן • 2020: זאק סטבלטי-קוק אוסטרליהאוסטרליה |

 |

| אלופי עולם בשחייה – משחה ל-100 מטר חזה (גברים) |
| --- |
| 

|  |  |
| --- | --- |
| 1973: ג'ון הנקן ארצות הבריתארצות הברית • 1975: דייוויד וילקי בריטניהבריטניה • 1978: ואלטר קוש מערב גרמניהמערב גרמניה • 1982: סטיב לנדקוויסט ארצות הבריתארצות הברית • 1986: ויקטור דייוויס קנדהקנדה • 1991: נורברט רוז'ה הונגריההונגריה • 1994: נורברט רוז'ה הונגריההונגריה • 1998: פרד דבורגרייב בלגיהבלגיה • 2001: רומן סלודנוב רוסיהרוסיה • 2003: קוסוקה קיטאג'ימה יפןיפן • 2005: ברנדן הנסן ארצות הבריתארצות הברית • 2007: ברנדן הנסן ארצות הבריתארצות הברית • 2009: ברנטון ריקארד אוסטרליהאוסטרליה • 2011: אלכסנדר דאלה אואן נורווגיהנורווגיה • 2013: כריסטיאן ספרנגר אוסטרליהאוסטרליה • 2015: אדם פיטי בריטניהבריטניה • 2017: אדם פיטי בריטניהבריטניה • 2019: אדם פיטי בריטניהבריטניה • 2022: ניקולו מרטיננגי איטליהאיטליה • 2023: שין האיאנג הרפובליקה העממית של סיןהרפובליקה העממית של סין • 2024: ניק פינק ארצות הבריתארצות הברית |  |

 |

| אלופי עולם בשחייה – משחה ל-200 מטר חזה (גברים) |
| --- |
| 

|  |  |
| --- | --- |
| 1973: דייוויד וילקי בריטניהבריטניה • 1975: דייוויד וילקי בריטניהבריטניה • 1978: ניק נביד ארצות הבריתארצות הברית • 1982: ויקטור דייוויס קנדהקנדה • 1986: יוז'ף סאבו הונגריההונגריה • 1991: מייק בארומן ארצות הבריתארצות הברית • 1994: נורברט רוז'ה הונגריההונגריה • 1998: קורט גרוט ארצות הבריתארצות הברית • 2001: ברנדן הנסן ארצות הבריתארצות הברית • 2003: קוסוקה קיטאג'ימה יפןיפן • 2005: ברנדן הנסן ארצות הבריתארצות הברית • 2007: קוסוקה קיטאג'ימה יפןיפן • 2009: דניאל גיורטה הונגריההונגריה • 2011: דניאל גיורטה הונגריההונגריה • 2013: דניאל גיורטה הונגריההונגריה • 2015: מרקו קוך גרמניהגרמניה • 2017: אנטון צ'ופקוב רוסיהרוסיה • 2019: אנטון צ'ופקוב רוסיהרוסיה • 2022: זאק סטבלטי-קוק אוסטרליהאוסטרליה • 2023: שין האיאנג הרפובליקה העממית של סיןהרפובליקה העממית של סין • 2024: דונג ז'יהאו הרפובליקה העממית של סיןהרפובליקה העממית של סין |  |

 |